internet vaartha 186 Views
న్యూఢిల్లీ : ప్రపంచ వ్యాప్తంగా టాప్‌-100 క్రీడాకారుల జాబితాను ఇఎస్‌పిఎన్‌ ప్రకటించగా ఇండియాకు చెందిన ఇద్దరు క్రికెటర్లకు స్థానం లభించింది. టీమిండియా వన్డే, టి20 కెప్టెన్‌ ధోనీ, టెస్ట్‌ కెప్టెన్‌ కోహ్లీలు ఈ జాబితాలో ఉండగా భారత టెన్నిస్‌ స్టార్‌ సానియా మీర్జా కూడా ఈ జాబితాలో 41వ స్థానం లభించింది. ఇండియా నుంచి వీరు ముగ్గురికి మాత్రమే స్థానం దక్కింది. కాగా పుట్‌ బాల్‌ సూపర్‌ స్టార్‌ క్రిస్టియానో రొనాల్డో నెంబర్‌ వన్‌ పోజిషన్‌లో ఉన్నారు.ఇక ఈ ఎలైట్‌ జాబితాలో 92 మంది పురుషులు,8 మంది మహిళలు ఉన్నారు. ఎన్నో గ్రాండ్‌ స్లామ్‌ టైటిల్స్‌ గెలుచుకున్న టెన్నిస్‌ స్టార్‌ రఫెల్‌ నాదల్‌ కన్నా కోహ్లీ ముందు నిలవడం గమనార్హం. రోనాల్డో తరువాత లీబార్ష్‌ జేమ్స్‌, లియోనెల్‌ మెస్సి, నెయిమార్‌, ఫెదరర్‌,కెవిన్‌ డురాంట్‌,టైగర్‌ వుడ్స్‌,కోహ్లీ,జేమ్స్‌ రోడ్రిజ్‌,నాదల్‌,కోబి బ్రయాంత్‌,గెలాత్‌ బాలీ, ఫిల్‌ మైకేల్‌సన్‌, ధోనీ, ఉస్సేన్‌ బోల్ట్‌,జుకోవిచ్‌,రూనీ,మరియా షరపోవా, మెసుట్‌ఓజిల్‌, రోరీ మెక్‌ రాయ్ లు టాప్‌ 20 క్రీడాకారులుగా ఉన్నారు.